**Nimiq** on kanadalaisen Telesat Canada -tietoliikenneyhtiön tietoliikennesatelliittien perhe. Nimi Nimiq tulee Inuittien kielestä joka tarkoittaa voimaa joka yhdistää tai sitoo kappaleet tai kohteet yhteen (engl. *any object or force that unites things or binds them together*).

Nimiq 1
-------

Nimiq 1 satelliitti laukaistiin Baikonurin avaruuskeskuksesta 20. toukokuuta 1999 Proton D-1-e kantoraketilla. Satelliitti oli Kanadan ensimmäinen kotivastaanottajille suunniteltu tietoliikennesatelliitti. Telesat vuokrasi koko satelliittin lähetyskapasiteetin kanadalaiselle Bell Canadalle.

* Valmistaja: Lockheed Martin
* Satelliitin tyyppi: Lockheed Martin A2100AX
* Paino: 3600 kg
* Mitat: 5,8m x 2,4m x 2,4 m ja 27 m² aurinkopaneeli
* Sähköntuotto: 120 W
* Elinikä: 12 vuotta
* Transpondereita: 32 Ku alueella
* Kantoraketti: Proton D-1-e
* Rata-asema: 91 astetta länteen

Nimiq 2
-------

Bell Canada tilasi Telesatilta Nimiq 2 satelliittin lisätäkseen lähetyskapasiteettia ja aloitti samalla HDTV lähetykset. Satelliitti laukaistiin 29. joulukuuta 2002 Proton Breeze M kantoraketilla. Pian käyttöönoton jälkeen 20. helmikuuta 2003 satelliittissa havaittiin teknisiä vikoja ja aurinkopaneeleiden tuottama virta riitti ainoastaan 26:lle, 32:sta transpondereista. Nimiq 4 satelliittin laukaisun jälkeen Nimiq 2 siirrettiin samaan rata-asemaan Nimiq 1:n kanssa.

* Valmistaja: Lockheed Martin
* Satelliitin tyyppi: Lockheed Martin A2100AX
* Paino: 3600 kg
* Mitat: 5,8m x 2,4m x 2,4 m ja 27 m² aurinkopaneeli
* Sähköntuotto: 120 W
* Elinikä: 12 vuotta
* Transpondereita: 32 Ku ja 2 Ka alueelle
* Kantoraketti: Proton Breeze M
* Rata-asema: 82 astetta länteen (nykyisin 91 astetta länteen)

Nimiq 3, 4i, 4iR
----------------

Nimiq 2 satelliitissa ilmenneiden teknisten ongelmien vuoksi Bell Canada vuokrasi yhdysvaltalaiselta DirecTV yhtiöltä, sen käytöstä poistamia satelliitteja jotka olivat edelleen kiertoradalla. DirectTV3 ja DirectTV2 nimettiin uudelleen nimillä Nimiq 3 ja Nimig 4i. Nimiq 3 sijoitettiin samaan rata-asemaan Nimiq 2 satelliitin kanssa täydentämään teknisten ongelmien vuoksi puuttuvaa kapasiteettia. Nimiq 4i sijoitettiin samaan rata-asemaan Nimiq 1:n kanssa tehostamaan lähetystehoa. Nimig 4i satelliitin polttoaine loppui ja se korvattiin 28. huhtikuuta 2007 Nimiq 4iR satelliitilla.

Nimiq 4
-------

Nimiq 4 laukaistiin Proton Breeze M kantoraketilla 20. syyskuuta 2008 ja se korvasi ikääntyvän Nimiq 4iR satelliittin.

* Valmistaja: Astrium
* Satelliitin tyyppi: EADS - E3000
* Paino: 4850 kg
* Pituus: 39 m aurinkopaneelin kanssa
* Sähköntuotto: 12 kW
* Elinikä: 15 vuotta
* Transpondereita: 32 Ku ja 8 Ka alueelle
* Kantoraketti: Proton Breeze M
* Rata-asema: 82 astetta länteen

Nimiq 5
-------

Tammikuussa 2007 Telesat tilasi Nimiq 5 -satelliitin yhdysvaltalaiselta Space Systems/Loral -yhtiöltä, joka rakentaa sen LS-1300-satelliittirungolle. Satelliitin alihankkijoina toimi kanadalaisia yrityksiä: Com Dev International Ltd valmisti multipleksereitä ja kytkimiä ja MacDonald, Dettwiler and Associates Ltd valmisti satelliitin antennit.

Satelliitin alkuperäisenä tehtävä on välittää digitaalista TV-lähetyksiä Kanadaan, mutta laukaisun jälkeen satelliittin koko kapasiteetti vuokrattiin yhdysvaltalaiselle Dish Network yhtiölle. Satelliitissa on 32 Ku-taajuuskaistan transponderia. Satelliitin asema on 72,7 astetta läntistä pituutta, päiväntasaajan yllä 30 000 km merenpinnan yläpuolella eli geostationaarisella kiertoradalla. 4850 kg painava satelliitti toimii 15 vuotta.

Se laukaistiin Baikonurin avaruuskeskuksesta 18. syyskuuta 2009 Proton Breeze M-kantoraketilla.

* Valmistaja: Loral
* Satelliitin tyyppi: FS1300
* Paino: 4850 kg
* Pituus: 39 m aurinkopaneelin kanssa
* Sähköntuotto: 12 kW
* Elinikä: 15 vuotta
* Transpondereita: 32 Ku
* Kantoraketti: Proton Breeze M
* Rata-asema: 72,7 astetta länteen

Lähteet
-------

1. ↑  History of World Firsts (1998) Telesat. Viitattu 4.1.2011. (englanniksi)[vanhentunut linkki]
2. 1 2 3 4  Nimiq fleet Telesat.  Arkistoitu 28.6.2009. Viitattu 4.1.2011. (englanniksi)
3. ↑  21 Apr 2007 Technical Bulletin - Satellite Traffic Transfer bellsrdu.ca.  Arkistoitu 8.10.2007. Viitattu 4.1.2011. (englanniksi)
4. ↑  Bert Hill: Cheering, relief greet launch of latest Nimiq satellite  25.9.2008. The Ottawa Citizen.  Arkistoitu 4.10.2013. Viitattu 4.1.2011. (englanniksi)
5. ↑  Telesat successfully launches Nimiq 5 broadcast satellite (PDF)  18.9.2009. Telesat.  Arkistoitu 6.4.2010. Viitattu 4.1.2011. (englanniksi)
6. 1 2  [ ILS Proton successfully launches
Nimiq 5 satellite] International Launch Services. Viitattu 4.1.2011. (englanniksi)

Aiheesta muualla
----------------

*